Všeobecné informácie
Obchodné meno účtovnej jednotky		dsgnm s.r.o
Sídlo účtovnej jednotky			Kapitulská 12, 974 01 Banská Bystrica
Hlavné činnosti spoločnosti 	
kúpa a predaj tovaru - maloobchod a veľkoobchod v rozsahu voľných živností
sprostredkovanie obchodu a služieb v rozsahu voľných živností 

Informácie o počte zamestnancov

Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	1	0	
Stav zamestnancov ku dňu, ku ktorému sa zostavuje účtovná závierka, z toho:	1	0	
počet vedúcich zamestnancov	1	0	

Spoločnosť nie je neobmedzene ručiacim spoločníkom v žiadnej inej obchodnej spoločnosti.
Táto účtovná závierka je riadnou účtovnou závierkou, zostavenou k 31.decembru 2016 za účtovné obdobie roka 2016.

Informácie o konsolidovanom celku
Obchodná spoločnosť nie je konsolidovanou účtovnou jednotkou.   
Informácie o orgánoch spoločnosti
Okrem príjmov zo závislej činnosti neboli konateľovi spoločnosti poskytnuté žiadne iné peňažné a nepeňažné plnenia a výhody. Konateľ je zamestnancom spoločnosti a je odmeňovaný za prácu mzdou.  
Informácie o prijatých postupoch
 Účtovná závierka spoločnosti je zostavená za predpokladu jej nepretržitého pokračovania vo svojej činnosti.
Jednotlivé zložky majetku a záväzkov sú v spoločnosti v súlade so zákonom o účtovníctve oceňované nasledovne :
Dlhodobý nehmotný majetok a dlhodobý hmotný majetok
Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž a pod.).Súčasťou obstarávaného dlhodobého majetku nie sú úroky z cudzích zdrojov ani realizované kurzové rozdiely. Dlhodobý nehmotný, ani dlhodobý hmotný majetok vytvorený vlastnou činnosťou spoločnosť nevlastní.
Zásoby
Nakupované zásoby obchodného tovaru sú ocenené obstarávacou cenou, vrátane vedľajších nákladov obstarania. Zásoby obchodného tovaru vytvorené vlastnou činnosťou spoločnosť nevlastní. Pri účtovaní zásob sa používa spôsob B.
Pohľadávky
Pohľadávky pri ich vzniku sa oceňujú ich menovitou hodnotou. Postúpené pohľadávky sa oceňujú ich nadobúdacou hodnotou. Toto ocenenie sa znižuje o opravné položky k pohľadávkam, pri ktorých je riziko, že ich dlžník z časti alebo v plnej výške nezaplatí.
Peňažné prostriedky a ceniny
Peňažné prostriedky a ceniny sa oceňujú ich menovitou hodnotou.
Náklady budúcich období a príjmy budúcich období
Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.
Rezervy
Rezervy sú záväzky s neurčitým časovým vymedzením alebo výškou. Tvoria sa na krytie známych rizík alebo strát z podnikania. Oceňujú sa v očakávanej výške záväzku.
Záväzky
Záväzky pri ich vzniku sa oceňujú ich menovitou hodnotou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tom zistenom ocenení.
Výdavky budúcich období a výnosy budúcich období
Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.
Cudzia mena
Majetok a záväzky vyjadrené v cudzej mene sa prepočítavajú na euro kurzom Európskej centrálnej banky alebo Národnej banky Slovenska, ak voči danej mene nebol určený kurz vyhlásený Európskou centrálnou bankou, vyhláseným v deň predchádzajúci dňu uskutočnenia účtovného prípadu. Ku dňu, ku ktorému sa zostavuje účtovná závierka, sa majetok a záväzky v cudzej mene prepočítavajú na euro kurzom európskej centrálnej banky alebo Národnej banky Slovenska vyhláseným v tento deň. Prijaté a poskytnuté preddavky v cudzej mene sa ku dňu, ku ktorému sa zostavuje účtovná závierka neprepočítavajú.
Výnosy
Tržby za vlastné výkony a tovar neobsahujú daň z pridanej hodnoty a sú znížené o zľavy a zrážky (rabaty, bonusy, skontá)
Odpisový plán pre dlhodobý majetok
Odpisy dlhodobého nehmotného majetku sú stanovené vychádzajúc z predpokladanej doby jeho používania. Odpisovať sa začína prvým dňom mesiaca zaradenia majetku do používania. O dlhodobom nehmotnom majetku, ktorého obstarávacia cena je 2 400 eur a menej, sa účtuje priamo do nákladov.
Plán odpisov dlhodobého hmotného majetku je zostavený na obdobie životnosti dlhodobého odpisovaného majetku. Účtovné odpisy sú rovnomerné, vypočítané na počet mesiacov stanovenej životnosti. Do nákladov spoločnosti sú účtované mesačne, počnúc mesiacom zaradenia dlhodobého majetku do používania. 
V priebehu roka 2016 nedošlo k zmene účtovných zásad a metód, ktoré sú dôležité na posúdenie majetku , záväzkov  finančnej situácie a výsledku hospodárenia. 
Určenie odhadu zníženia hodnoty majetku a tvorba opravnej položky k majetku

Pohľadávky sa pri ich vzniku sa oceňujú menovitou hodnotou. Ak je zostatková doba splatnosti pohľadávky dlhšia ako jeden rok, vytvára sa opravná položka . Opravná položka sa vytvára aj k pohľadávkam, ktoré sú po lehote splatnosti 365 dní a viac. 
V účtovnom období, ktorým je kalendárny rok 2016 nemala spoločnosť dôvody pre tvorbu opravných položiek k pohľadávkam. Spoločnosť neeviduje rizikové pohľadávky, opravná položka k pohľadávkam nebola účtovaná.
Informácie, ktoré vysvetľujú a dopĺňajú súvahu a výkaz ziskov
Celková suma záväzkov so zostatkovou dobou splatnosti dlhšou ako päť rokov

Informácie o údajoch na podsúvahových účtoch
Spoločnosť neuskutočnila také transakcie, ktoré by vyžadovali účtovanie  na podsúvahových účtoch. 
Informácie o iných aktívach a iných pasívach
Nie je známa žiadna hodnota budúcich možných záväzkov, ani hodnota budúcich možných práv a povinností spoločnosti, ktoré sa nevykazujú v súvahe. 
Informácie o udalostiach, ktoré nastali po dni ku ktorému sa zostavuje účtovná závierka
Nie sú známe žiadne skutočnosti, ktoré nastali po dni, ku ktorému sa zostavuje účtovná závierka do dňa zostavenia účtovnej závierky, ktoré by mohli mať vplyv na zmenu vykázaných skutočností v účtovnej závierke.